ກຸ່ມທາລີບານ ອ້າງເອົາ ຄວາມຮັບຜິດຊອບ ການວາງ ລະເບີດສະຫຼະຊີບ
ມີການໂຈມຕີເກີດຂຶ້ນ ຫຼັງຈາກຫຼາຍບັ້ນ ໃນກາບູລ ທີ່ສັງຫານ ຫຼາຍກວ່າ 50 ຄົນໃນວັນ ສຸກຜ່ານມາ ຊຶ່ງເປັນວັນທີ່ມີການເສຍຊີວິດ ຫຼາຍທີ່ສຸດໃນຮອບຫຼາຍປີຜ່ານມາ.
ກຸ່ມທາລີບານ ອ້າງເອົາຄວາມຮັບຜິດຊອບ ສຳຫລັບ ລົດ ລະເບີດສະຫລະຊີບ ທີ່ຮ້າຍແຮງເຖິງແກ່ຊີວິດ ອີກຄັ້ງໜຶ່ງ ໃນອັຟການິສຖານ ມື້ນຶ່ງຫຼັງຈາກທີ່ໄດ້ມີການໂຈມຕີ ກໍ່ການ ຮ້າຍດ້ວຍລະເບີດຫຼາຍໆບັ້ນ ທີ່ໄດ້ສັງຫານ ຫຼາຍກວ່າ 50 ຄົນ ໃນນະຄອນຫຼວງກາບູລ ແລະ ບໍລິເວນໃກ້ຄຽງ ໃນຄຳຖະແຫລງສະບັບໜຶ່ງທີ່ສົ່ງໃຫ້ ວີໂອເອ ນັ້ນ ກຸ່ມທາລີບານ ກ່າວວ່າ ຕົນແມ່ນຢູ່ເບື້ອງຫຼັງ ລະເບີດທີ່ແຕກຂຶ້ນເມື່ອວັນເສົາ ວານນີ້ ໃນເມືອງ Khanabad ຂອງແຂວງ Kunduz ຢູ່ທາງ ພາກເໜືອຂອງປະເທດ ຕຳຫລວດກ່າວວ່າ ຄວາມແຮງຂອງ ລະເບີດ ໄດ້ສັງຫານສະມາຊິກ ທະຫານບ້ານທີ່ສະໜັບສະໜູນ ລັດຖະບານ ຢ່າງນ້ອຍ 22 ຄົນ ພົນລະເມືອງຢູ່ນະຄອນຫຼວງອັຟການິສຖານ ກຳລັງຕື່ນຕົກໃຈ ແລະ ຢ້ານກົວ ຫຼັງການລະ ເບີດຂຶ້ນ ຂອງການກໍ່ການຮ້າຍ ທີ່ຮ້າຍແຮງທີ່ສຸດ ນັບຕັ້ງແຕ່ ກຸ່ມທາລີບານ ໄດ້ຢັ້ງຢືນວ່າ ຕົນແມ່ນຢູ່ພາຍໃຕ້ການນຳພາຂອງຜູ້ນຳຄົນໃໝ່ ຫຼັງຈາກການເສຍຊີວິດຂອງ ນາຍ Mullah Mohammad Omar ຜູ້ກໍ່ຕັ້ງກຸ່ມດັ່ງກ່າວ ກຸ່ມທາລີບານ ໄດ້ອ້າງເອົາຄວາມຮັບຜິດຊອບ ສຳຫລັບ ການສົ່ງຜູ້ວາງລະເບີດສະຫລະຊີບ 3 ຄົນ ເຂົ້າໄປໂຈມຕີຄ້າຍ Integrity ຊຶ່ງເປັນຖານທັບ ຂອງກຳລັງພິເສດສະຫະລັດ ທີ່ຕັ້ງຢູ່ ໃກ້ໆສະໜາມບິນໃຫຍ່ ຢູ່ໃນນະຄອນຫຼວງກາບູລ ເມື່ອວັນສຸກທີ່ຜ່ານມາ ພົນລະເຮືອນ ສັນຍາຈ້າງໂດຍທະຫານ ຈຳນວນ 8 ຄົນ ແລະ ທະຫານສະຫະລັດອີກຄົນໜຶ່ງ ຖືກສັງຫານ ເມື່ອຕອນເຊົ້າວັນສຸກທີ່ຜ່ານມາ ຜູ້ວາງລະເບີດສະຫລະຊີບທາລີບານຄົນນຶ່ງ ແຕ່ງກາຍດ້ວຍເຄື່ອງແບບຕຳຫລວດ ໄດ້ລະເບີດໂຕເອງ ໃນກຸ່ມຝຸງນັກຮຽນນາຍຮ້ອຍ ຢູ່ທີ່ໂຮງຮຽນຕຳຫລວດ ໃນນະຄອນຫຼວງກາບູລ ຢ່າງນ້ອຍ 27 ຄົນ ຖືກສັງຫານ ແລະ ຫຼາຍກວ່າ 25 ຄົນໄດ້ຮັບບາດເຈັບ ແຕ່ຍັງບໍ່ມີຜູ້ໃດ ອອກມາອ້າງເອົາຄວາມຮັບຜິດຊອບເທື່ອ ສຳຫລັບການໂຈມຕີດ້ວຍລົດ ລະເບີດສະຫລະຊີບ ເມື່ອວັນສຸກທີ່ຜ່ານມາ ຢູ່ໃນບໍລິເວນເຂດຊຸມຊົນ ຂອງນະຄອນຫຼວງ ກາບູລ ທີ່ໄດ້ສັງຫານຢ່າງໜ້ອຍ 15 ຄົນ ແລະ 240 ຄົນໄດ້ຮັບບາດເຈັບ ສ່ວນໃຫຍ່ແມ່ນ ເປັນພົນລະເຮືອນ ປະທານາທິບໍດີ ອັຟການິສຖານ ທ່ານ Ashraf Ghani ກ່າວວ່າ ຜູ້ໃດກໍຕາມ ທີ່ຢູ່ເບື້ອງຫຼັງ ການໂຈມຕີດ້ວຍລົດກະບະລະເບີດນັ້ນ ແມ່ນບໍ່ໄດ້ຮັບຫຍັງເລີຍ ທ່ານ ເວົ້າວ່າ ທີ່ປຶກສາຄວາມໝັ້ນຄົງແຫ່ງຊາດ ສະຫະລັດ ທ່ານນາງ Susan Rice ໄດ້ໂອ້ລົມກັບທ່ານ Ghani ທາງໂທລະສັບ ເມື່ອວັນເສົາວານນີ້ ໃນຂະນະດຽວກັນນັ້ນ ຜູ້ຊ່ວຍວ່າການດ້ານ ຄວາມປອດໄພ ພາຍໃນສະຫະລັດ ຂອງປະທານາທິບໍດີ ບາຣັກ ໂອບາມາ ທ່ານນາງ Lisa Monaco ກໍໄດ້ໂອ້ລົມກັບ ທີ່ປຶກສາດ້ານຄວາມໝັ້ນຄົງແຫ່ງຊາດອັຟການິສຖານ ທ່ານ Hanif Atmar ທັງສອງໄດ້ສະແດງຄວາມເສຍໃຈຢ່າງເລີກເຊິ່ງ ຕໍ່ບັນດາຜູ້ເຄາະຮ້າຍ ທີ່ທຳນຽບຂ່າວ ເອີ້ນວ່າ ເປັນການໂຈມຕີ ທີ່   ແລະ ໄດ້ຢັ້ງຢືນຕື່ມອີກ ເຖິງຄວາມໝັ້ນໝາຍ ຂອງສະຫະລັດ ຕໍ່ລັດຖະບານອັຟການິສຖານ ໃນຂະນະທີ່ກຳລັງປະເຊີນໜ້າກັບພວກ ກໍ່ການຮ້າຍຢູ່ນີ້